Garde - ABS anti-slip greep - 31 (€ 5,00) | Horeca World
8-draads, RVS 18/8 met ABS anti-slip greep, vaatwasmachinebestendig. L 31 cm. Extra product informatie
Garde - ABS anti-slip greep - 31 Klantreviews(0 reviews)
U plaatst een review over: Garde - ABS anti-slip greep - 31 – Leee Black Childers Leee Black Childers – Jot Down Cultural Magazine
Etiquetado con: "Leee Black Childers" Bokslegende sterf op Kersdag | Netwerk24
Deur Andrea Küsel 26 Desember 2017 10:59
Willie Toweel (83), ’n gewilde voormalige bokskampioen, is op Kersdag oorlede.
“Hy is in vrede oorlede op Kersdag, omring deur sy vrou en al sy kinders en kleinkinders,” lui ’n verklaring wat Dinsdagoggend vroeg deur sy familie uitgereik is.
Toweel was die laaste broer van dié gesin wat bekend was vir hul deelname aan boks.
Willie Toweel (83), voormalige bokskampioen, is op Kersdag oorlede. Foto: Verskaf
Hy het begin boks toe hy 14 jaar oud was en het verskeie junior en senior titels in sy gewigsafdeling in Suid-Afrika verower. In 1952 het hy die land verteenwoordig by die Olimpiese Spele in Helsinki, waar hy met ’n bronsmedalje weggestap het.
“Hy was die enigste Suid-Afrikaner om nasionale titels in al vier gewigsafdelings te wen; in die bantam-, veer-, lig- en weltergewig-afdeling. Sy wetenskaplike styl en fenomenale ratsheid en spoed is verfilm en in Brittanje bestudeer om ander te help.”
Luidens die verklaring was Toweel ’n man van God en het hy sy lewe opgeoffer om ander te dien en te bemagtig.
In 1956 het tragedie Toweel getref toe een van sy vriende, Hubert Essakow, ná ’n boksgeveg gesterf het.
Essakow is tydens ’n geveg teen Toweel uitgeslaan en het nooit weer sy bewussyn herwin nie. “Hy is ’n paar dae later dood. Willie wou nie weer sy bokshandskoene optel nie. Hubert se familie het met hom gepraat en gesê Hubert sou wou hê dat Toweel hom moet eer deur die beste vegter van alle tye te word. Hy moet voort boks.”
Toweel het in die 1960’s sy bokshandskoene opgehang waarna hy ’n boksafrigter geword het. Hy het onder andere Sugarboy Malinga, Charlie Weir, Bruce Mcintyre en Piet Crous afgerig.
Willie was sy dogters se teddiebeer. Hy was baie lief vir hulle en het hulle geleer om te glo in hulself en om te gee vir die welsyn van almal.
“Willie was sy dogters se teddiebeer. Hy was baie lief vir hulle en het hulle geleer om te glo in hulself en om te gee vir die welsyn van almal,” lui die verklaring.
Intussen het medelye op sosiale media vir hom ingestroom.
Gavin Koppel skryf op Facebook: “Die kampioen het sy laaste ronde geveg. Hy het geveg vir die goeie geveg. Hy is huis toe om te rus. Hy was ’n kampioen-eggenoot, broer, pa en oupa.”
Dirk Fletcher skryf: “Wat ’n ongelooflike man was hy. Jy het so baie lewens aangeraak, veral myne. Ek sal nooit die lewenslesse vergeet wat jy vir my geleer het terwyl ek vir jou geboks het nie. Mag jy nou in vrede rus.”
Meer oor: Willie Toweel | Sterfte
Kinders onder dié wat vroeg op Kersdag sterf
Drie sterf in huisbrand in Umlazi